Blair ver skýrslu stjórnarinnar um hættuna af vopnum Íraka
Tony Blair, forsætisráðherra Bretlands, varði skýrslu stjórnar sinnar um hættuna af gereyðingarvopnaáætlun Íraka er hann kom í morgun fyrir Hutton-nefndina sem rannsakar dauðsfall breska vopnasérfræðingsins David Kelly. Sagði hann skýrsluna hafa verið skrifaða til að hægt væri að meta hugsanlegar hættur sem að öryggi þjóða stafaði í kjölfar hryðjuverkaárásanna á Bandaríkjunum.
Blair hélt því fram að fullyrðingar í skýrslunni umdeildu, sem breska sjónvarpið sagði að hafi verið ýktar til að réttlæta herförina gegn Saddam Hussein Íraksforseta, hafi verið byggðar á "hlutlægum heimildum". "Við urðum að birta það sem við vissum eða eins mikið og við gátum af því sem við vissum," sagði Blair.
Frétt BBC í maí leiddi til mikilla deilna stöðvarinnar og stjórnar Blair en stjórnin lak því í fjölmiðla að Kelly hefði verið heimildamaður að henni og stuttu eftir það tók hann sér líf skammt frá heimili sínu í Oxfordskíri. Blair sagði við vitnaleiðslurnar að sér hafi verið ókunnugt um þátt David Kelly er í samningu uppkasts að skýrslunni sem út kom í september í fyrra.
Tony Blair, forsætisráðherra Bretlands, varði skýrslu stjórnar sinnar um hættuna af gereyðingarvopnaáætlun Íraka.
Hann kom í morgun fyrir Hutton-nefndina sem rannsakar dauðsfall breska vopnasérfræðingsins David Kelly.
Blair hélt því fram að fullyrðingar í skýrslunni umdeildu hafi verið byggðar á "hlutlægum heimildum".
Frétt BBC í maí leiddi til mikilla deilna stöðvarinnar og stjórnar Blair.
Stjórnin lak því í fjölmiðla að Kelly hefði verið heimildamaður að henni og stuttu eftir það tók hann sér líf.